འབྲེལ་ཡོད་ཀྱི་རྣམ་གྲངས་དག་ལག་ལེན་དུ་བསྟར་བ་དེས་འདམ་གཞུང་ཕྱོགས་ཀྱི་སྐྱེ་ཁམས་ཁོར་ཡུག་སྲུང་སྐྱོབ་གང་ལེགས་བྱུང་བ་དང་།གནམ་མཚོའི་མཚོ་རྒྱུད་ཀྱི་སྐྱེ་ཁམས་ཁོར་ཡུག་སྲུང་སྐྱོབ་བྱེད་པ་ལ་རྨང་གཞི་སྲ་བརྟན་བཏིངས།དེའི་ཁྲོད་དུ་རྩྭ་ར་ཕྱི་སྤོར་སྤྱི་ཆིང་བྱས་པ་དང་།ཉག་ཆུའི་ཉ་རིགས་འདུ་གནས་སྤྱི་ལེ་བཟོས་པ།གླག་འཛིན་རྒྱ་རྙི་བཙུགས་པ།བྱི་ལོང་གིས་གནོད་སྐྱོན་བཏང་བའི་ས་ཁྱོན་སྤྱི་ཆིང་ཁྲི་ལེགས་བཅོས་བྱས་པ།ལམ་རྒྱུད་ཀྱི་ཡུལ་ལྗོངས་སྤྱི་ལེ་སོར་ཆུད་བྱས་པ།སྔོ་བསྒྱུར་རྒྱ་ཁྱོན་སྨི་གྲུ་བཞི་མ་བྱས་པ།ཉག་ཆུའི་སྟོད་རྒྱུད་ཀྱི་ས་ཆུ་ཤོར་བ་སྤྱི་ཆིང་ལེགས་བཅོས་བྱས་པ།གད་སྙིགས་བྱི་དོར་བྱེད་ས་བཙུགས་པ།གད་སྙིགས་གནས་སྤོར་ས་ཚིགས་གཅིག་དང་དེ་ལ་རླངས་འཁོར་ཆེ་བ་སྦྱར་བས་གནམ་མཚོ་ཤང་གི་འཚོ་བའི་གད་སྙིགས་བྱི་དོར་བྱས་ནས་གནོད་སྐྱོན་གཅིག་ཀྱང་མི་ཐེབས་པ་ཕྱོགས་ཡོངས་སུ་ཁྱབ་ཏུ་བཅུག་པ།ནུས་ཁུངས་གསར་པའི་གཙང་སྦྲ་ཁྱབ་སྤེལ་བྱས་ཏེ་དུད་ཁྱིམ་ལྷག་གི་གཏན་སྡོད་ཁང་པར་དྲོད་འཛིན་ཉི་འོད་ཁང་པ་བསྐྲུན་པས་ཞིང་འབྲོག་མང་ཚོགས་རྣམས་ཀྱིས་ཡུན་རིང་པོར་ལྕི་བ་ལ་བརྟེན་ནས་དྲོད་བསྐྱེད་པའི་གོམས་སྲོལ་དོར་ཐབས་བྱས།འདི་ལས་རི་སུལ་སྤྱི་ཆིང་ལྷག་ལ་གནོད་སྐྱོན་ཐེབས་པའང་མཚམས་ཆད།